Posted by Paul Joubert on Monday, November 14, 2016 Under: Woord van die Week
Die maagde is tussen die ouderdom van 6 en 10 jaar deur die hoofpriester gekies en het 30 jaar lank die vuurdiens verrig. Hulle moes maagde bly, maar kon na hul ontslag trou. As hulle nie hulle werk na behore verrig het nie, is hulle geslaan, en as hulle hul eed van kuisheid verbreek het, is hulle lewendig begrawe (want die bloed van 'n Vestaalse maagd mag nie gestort word nie).
Dié toegewyde, benouende kuisheid het ook neerslag gevind in die naam van die sogenaamde kuisboom, 'n bladwisselende struik, wat in die volksgeloof so genoem is omdat die antieke Grieke reeds oortuig was dat vroue kuis sou bly as hulle op die blare van dié boom sit, of 'n afrtreksel van die bessies sou drink.